CELEX: 32019R1735
Language: da
Date: 2019-10-17 00:00:00
Title: Rådets Forordning(EU)2019/1735 af 17. oktober 2019 om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

18.10.2019   
               
               
                  DA
               
               
                  Den Europæiske Unions Tidende
               
               
                  L 265/1
               
            
         RÅDETS FORORDNING(EU)2019/1735
         af 17. oktober 2019
         om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) nr. 224/2014 (2) giver visse foranstaltninger i afgørelse 2013/798/FUSP virkning.
                  
               
                     (2)
                  
                  
                     Ved afgørelse 2013/798/FUSP er der indført en våbenembargo over for Den Centralafrikanske Republik og en indefrysning af pengemidler og økonomiske ressourcer, som tilhører visse personer, der deltager i eller yder støtte til handlinger, der truer freden, stabiliteten eller sikkerheden i Den Centralafrikanske Republik.
                  
               
                     (3)
                  
                  
                     Den 12. september 2019 vedtog De Forenede Nationers Sikkerhedsråd resolution 2488 (2019) om ændring af undtagelserne fra våbenembargoen, herunder ydelse af teknisk bistand, finansiering eller finansiel bistand eller mæglervirksomhed. Rådet vedtog afgørelse 2019/1737/FUSP (3) om ændring af afgørelse 2013/798/FUSP for at give resolution 2488 (2019) virkning.
                  
               
                     (4)
                  
                  
                     Nævnte foranstaltning hører under anvendelsesområdet for traktaten, og det er derfor nødvendigt at vedtage regler på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den ensartet.
                  
               
                     (5)
                  
                  
                     Med henblik på gennemførelsen af denne forordning og for at skabe størst mulig retssikkerhed i Unionen bør navne på og andre relevante oplysninger om fysiske og juridiske personer, enheder og organer, hvis pengemidler og økonomiske ressourcer indefryses i henhold til denne forordning, offentliggøres. Enhver behandling af personoplysninger skal ske i overensstemmelse med Europa-Parlamentets og Rådets forordning (EU) 2016/679 (4) og Europa-Parlamentets og Rådets forordning (EU) 2018/1725 (5).
                  
               
                     (6)
                  
                  
                     Forordning (EU) nr. 224/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Forordning (EU) nr. 224/2014 ændres således:
            
                        1)
                     
                     
                        I artikel 3 tilføjes følgende litra:
                        
                                    »d)
                                 
                                 
                                    der har tilknytning til militærudstyr, der ikke er bestemt til at dræbe, men som udelukkende er til humanitær brug eller beskyttelsesbrug, forudsat at sådan bistand eller virksomhed er meddelt sanktionskomitéen mindst 20 dage i forvejen.«
                                 
                              
                  
                        2)
                     
                     
                        Artikel 4 affattes således:
                        
                           »Artikel 4
                           Uanset artikel 2 og forudsat, at ydelsen af sådan teknisk bistand eller mæglervirksomhed, finansiering eller finansiel bistand er blevet godkendt på forhånd af sanktionskomitéen, finder de forbud, der er fastsat i nævnte artikel, ikke anvendelse på ydelse af teknisk bistand, finansiering eller finansiel bistand til salg, levering, overførsel eller eksport af varer og teknologi, der er opført på den fælles liste over militært udstyr, eller på ydelse af dertil knyttet teknisk bistand eller mæglervirksomhed.«
                        
                     
                  
                        3)
                     
                     
                        Følgende artikel indsættes:
                        
                           »Artikel 19a
                           
                              1.   Rådet, Kommissionen og Unionens højtstående repræsentant for udenrigsanliggender og sikkerhedspolitik (»den højtstående repræsentant«) kan behandle personoplysninger med henblik på at udføre deres opgaver i henhold til denne forordning. Disse opgaver omfatter:
                              
                                          a)
                                       
                                       
                                          for så vidt angår Rådet, udarbejdelse af udkast til og foretagelse af ændringer til bilag I
                                       
                                    
                                          b)
                                       
                                       
                                          for så vidt angår den højtstående repræsentant, udarbejdelse af udkast til ændringer til bilag I
                                       
                                    
                                          c)
                                       
                                       
                                          for så vidt angår Kommissionen:
                                          
                                                      i)
                                                   
                                                   
                                                      tilføjelse af indholdet af bilag I til den elektroniske, konsoliderede liste over personer, grupper og enheder, der er omfattet af Unionens finansielle restriktive foranstaltninger, og på det interaktive kort over sanktioner, som begge er offentligt tilgængelige
                                                   
                                                
                                                      ii)
                                                   
                                                   
                                                      behandling af oplysninger om konsekvensen af de trufne foranstaltninger i henhold til denne forordning, såsom værdien af de indefrosne midler og oplysninger om tilladelser givet af de kompetente myndigheder.
                                                   
                                                
                                    
                           
                              2.   Rådet, Kommissionen og den højtstående repræsentant må i givet fald kun behandle relevante oplysninger om strafbare handlinger, der er begået af fysiske personer på listen, og om sådanne personers straffedomme eller om sikkerhedsforanstaltninger, der vedrører disse personer, i det omfang sådan behandling er nødvendig for udarbejdelsen af bilag I.
                           
                           
                              3.   Med henblik på denne forordning udpeges Rådet, den tjenestegren i Kommissionen, der er opført på listen i bilag II til denne forordning, og den højtstående repræsentant som »dataansvarlige«, jf. artikel 3, nr. 8), i forordning (EU) 2018/1725, for at sikre, at de pågældende fysiske personer kan udøve deres rettigheder i henhold til forordning (EU) 2018/1725.«
                           
                        
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. oktober 2019.
            
               
                  På Rådets vegne
               
               
                  Formand
               
               T. TUPPURAINEN
            
         
         
            (1)  EUT L 352 af 24.12.2013, s. 51.
         
            (2)  Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (EUT L 70 af 11.3.2014, s. 1).
         
            (3)  Rådets afgørelse (FUSP) 2019/1737 af 17. oktober 2019 om ændring af afgørelse 2013/798/FUSP om restriktive foranstaltninger over for Den Centralafrikanske Republik (se side 7 i denne EUT).
         
            (4)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).